24. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Ε.818 της 17/30 Ιαν. 1967 (ΦΕΚ  Β΄54) Περί αποδόσεως παρακρατουμένου φόρου εισοδήματος 8% επί αμοιβών ελευθέρων επαγγελματιών. Έχοντες υπ’ όψει: 1)Τας διατάξεις των άρθρ. 45 και 48 του Ν.Δ.3323/1955 «περί φορολογίας του εισοδήματος», αποφασίζομεν: 1.Ο κατά το άρθρ. 48 του Ν.Δ.3323/1955 παρακρατούμενος φόρος εισοδήματος 8% επί των καταβαλλομένων αμοιβών των ελευθέρων επαγγελματιών κλπ. κλπ, αποδίδεται εις το Δημόσιον δια τριμηνιαίων δηλώσεων, υποβαλλομένων εις τον αρμόδιον οικονομικόν Έφορον εντός του μηνός του αμέσως επομένου της λήξεως εκάστου ημερολογιακού τριμήνου ήτοι εντός των μηνών Απριλίου, Ιουλίου, Οκτωβρίου και Ιανουαρίου δια τα εντός των αντιστοίχων αμέσως προηγουμένων τριμήνων παρακρατηθέντα ποσά. 2.Τα υπό του Κώδικος Φορολογικών Στοιχείων οριζόμενα στοιχεία περί των αυτών, ως ανωτέρω αμοιβών, υποβάλλονται, συμφώνως προς την διάταξιν του άρθρ. 45 του αυτού Κώδικος, εντός του μηνός Ιανουαρίου εκάστου έτους, δια τας καταβληθείσας αμοιβάς κατά το αμέσως προηγούμενον ημερολογιακόν έτος. 3.Η παρούσα ισχύει επί των από 1 Οκτ. 1966 και εφεξής καταβαλλομένων αμοιβών, αφ’ ης παύει ισχύουσα η παρ. 2 της υπ’ αριθ. Π.2585/8.2.1958 αποφάσεις ημών. Η παρούσα δημοσιευθήτω δια της Εφημερίδος της Κυβερνήσεως. Σελ. 194,20 324–148 27.Β.ε.24 Φόρος Εισοδήματος Φυσικών και Νομικών προσώπων 